વિદર્ભની આ જીત પાછળ જે રીતે ‘ચંદુ સર’ તરીકે ઓળખાતા ચંદ્રકાંત પંડિતનો હાથ છે તેવીજ રીતે બે સીઝન અગાઉ મુંબઈથી જોડાયેલા વસીમ ઝાફરના શાંત સ્વભાવનો પણ મોટો હાથ છે. ખેલાડીઓમાં ચંદ્રકાંત પંડિતના શિસ્ત અને કડકાઈવાળા સ્વભાવની કોઈ નેગેટીવ અસર ન પડે એનું ધ્યાન ઝાફરે રાખ્યું હતું. વસીમ ઝાફર નેટ પ્રેક્ટીસ વખતે સતત ત્યાં હાજર રહેતો અને વિદર્ભના ખેલાડીઓને મોટા ભાઈની જેમ સમજાવતો અને સલાહ આપતો રહેતો.